Cannes oli minu jaoks mõnevorra šokeeriv. Kuigi linn on täis staare, rikkaid ja ilusaid - pluss päike, rand ja liiv - on linn ise festivali ajal krambis. Raske on kohata inimesi, kes tunnevad end seal puhanuna. Pigem loeb inimeste näost välja pidevat poosetamist. Hommikud algavad vestlustega sellest, kes peatub millisel jahil, kes sõidab erasaarele, kes einestab kõige kallimas restoranis, kes läheb õhtul kõige eksklusiivsemale peole.